घाटी में बंद स्कूलों को लेकर पीएम मोदी पर भड़कीं महबूबा मुफ्ती, कहा- आप किसी के मौलिक अधिकार के साथ...  
पीएम मोदी पर महबूबा मुफ्ती तंज
महबूबा मुफ्ती ने स्कूल बंद होने का उठाया मामला
यूनिसेफ और मलाला युसुफजई कोई किया टैग
जम्मू-कश्मीर की पूर्व मुख्यमंत्री और पीडीपी प्रमुख महबूबा मुफ्ती ने पीएम मोदी पर एक बार फिर निशाना साधा है. महबूबा मुफ्ती ने इस बार राज्य में बीते 50 दिनों से बंद पड़े स्कूलों का मुद्दा उठाया है. उन्होंने इसे लेकर एक ट्वीट भी किया. पीएम मोदी को टैग करते हुए महबूबा मुफ्ती ने ट्वीट में लिखा कि छह साल की हाजिका कश्मीर के उन लाखों  बच्चों में से एक है जो बीते 50 दिनों से स्कूल नही जा पाएं हैं. उनके स्कूल यूनिफॉर्म पर धूल जम चुकी है और उन्हें शिक्षा के अधिकार से वंचित रखा जा रहा है. आपके लिए स्थिति का बेहतर होना इसे ही कहते हैं क्या? यह कितना जायज है?. महबूबा मुफ्ती ने अपने ट्वीट में यूनिसेफ, मलाला युसुफ़ज़ई, मिशेल ओबामा और प्रियंका चोपड़ा को भी टैग किया है. महबूबा मुफ्ती ने अपने ट्वीट के साथ एक वीडियो भी साझा किया है जिसमें एक छह साल की बच्ची स्कूल यूनिफॉर्म में दिख रही है और उसकी मां उससे सवाल कर रही है.

Sir @narendramodi 6 year old Hazika like millions of Kashmiri children hasn't been to school since 50 days now. Their uniforms have gathered dust thereby depriving them of right to education & a sense of normalcy. Is this fair?@UNICEF@Malala@MichelleObama@priyankachoprapic.twitter.com/EEgvcRKGd7
गौरतलब है कि जम्मू-कश्मीर से अनुच्छेद 370 हटाए जाने के बाद महबूबा मुफ्ती कई बार पीएम मोदी पर निशाना साध चुकी हैं. सोमवार को ही महबूबा मुफ्ती ने 'हाउडी मोदी' कार्यक्रम में पीएम मोदी के भाषण पर कड़ी प्रतिक्रिया दी थी. उन्होंने कहा था कि ऐसा कहा जा रहा है कि इस फैसले को इसलिए लिया गया ताकि जम्मू और कश्मीर के "विशेष हितों" को सुरक्षित किया जा सके, यह इस देश की विडंबना है. इस फैसले को लेकर अन्य जगहों पर खुशी मनाई जा रही है लेकिन राज्य (जम्मू-कश्मीर) के लोग ही इससे खुश नहीं हैं, जहां इसका फायदा होना सबसे ज्यादा होने की उम्मीद की जा रही है.  इन सब के बीच बड़े उन्माद की मदद से इस पूरे निर्णय को सही साबित करने की कोशिश की जा रही है. 
उन्होंने अनुच्छेद 370 हाटने से पहले कहा था कि जब बात जम्मू कश्मीर के विशेष दर्जे की हो तो भाजपा को आग से नहीं खेलना चाहिए. उन्होंने साथ ही चेतावनी दी कि अनुच्छेद 370 खत्म करना, राज्य की भारत से आजादी होगी. महबूबा मुफ्ती (Mehbooba Mufti) ने कहा था कि यदि आप जम्मू कश्मीर को अनुच्छेद 370 से मुक्त करते हैं तो आप राज्य को देश से भी मुक्त करेंगे. मैंने कई बार कहा था कि अनुच्छेद 370 जम्मू कश्मीर को देश से जोड़ता है. जब आप इस सेतु को तोड़ते हैं, भारत राज्य पर अपनी वैधता भी खो देगा. वह कब्जा करने वाली ताकत बन जाएगा.' जम्मू कश्मीर की पूर्व मुख्यमंत्री भाजपा के घोषणा पत्र पर प्रतिक्रिया व्यक्त कर रही थीं, जिसमें पार्टी ने अनुच्छेद 370 को खत्म करने की अपनी प्रतिबद्धता दोहराई है.उन्होंने ट्विटर पर लिखा था कि न समझोगे तो मिट जाओगे ऐ हिंदुस्तान वालों, तुम्हारी दास्तान तक भी न होगी दास्तानों में.
महबूबा मुफ्ती (Mehbooba Mufti) ने कहा था कि यदि आप जम्मू कश्मीर को अनुच्छेद 370 से मुक्त करते हैं तो आप राज्य को देश से भी मुक्त करेंगे. मैंने कई बार कहा था कि अनुच्छेद 370 जम्मू कश्मीर को देश से जोड़ता है. जब आप इस सेतु को तोड़ते हैं, भारत राज्य पर अपनी वैधता भी खो देगा. वह कब्जा करने वाली ताकत बन जाएगा.' जम्मू कश्मीर की पूर्व मुख्यमंत्री भाजपा के घोषणा पत्र पर प्रतिक्रिया व्यक्त कर रही थीं, जिसमें पार्टी ने अनुच्छेद 370 को खत्म करने की अपनी प्रतिबद्धता दोहराई है.
महबूबा मुफ्ती (Mehbooba Mufti News) ने कहा था कि भाजपा मोर्चों पर असफल हुई है, चाहे वह बेरोजगारी हो, किसानों का मुद्दा हो या महंगाई हो. अब वे मुद्दे तलाश रहे हैं, जिनका इस्तेमाल वे वोट जुटाने के लिए कर सकें.' पीडीपी नेता ने चेतावनी दी कि भाजपा को आग से खेलने से परहेज करना चाहिए. उन्होंने कहा था कि राज्य के विशेष दर्जे में कोई भी बदलाव पूरे दक्षिण एशिया को खतरे में डाल सकता है. उन्होंने कहा था कि जम्मू कश्मीर पहले ही विस्फोटक के ढेर पर है और हमने उसकी झलक पुलवामा में देखी. यदि भाजपा ऐसे बयान देना बंद नहीं करती है और ऐसे इरादे (अनुच्छेद 370 के बारे में) नहीं छोड़ती है तो इससे न केवल जम्मू कश्मीर बल्कि पूरा क्षेत्र जलेगा.'
उन्होंने कहा था कि इसलिए मेरी भाजपा को चेतावनी है कि वह आग से खेलना बंद करे. जम्मू कश्मीर (Jammu Kashmir) में विस्फोटक है. यदि आपने चिंगारी लगाई, सब कुछ आग की लपटों में होगा...कोई जम्मू कश्मीर और भारत नहीं होगा.' इससे पहले मुफ्ती ने कहा था कि अनुच्छेद 370 समाप्त होने पर भारतीय संविधान राज्य में लागू नहीं होगा. उन्होंने एक ट्वीट किया था कि अदालत में समय क्यों गंवायें. भाजपा द्वारा अनुच्छेद 370 समाप्त करने का इंतजार करें. वह हमें स्वत: ही चुनाव लड़ने से रोक देगा, क्योंकि भारतीय संविधान जम्मू कश्मीर में लागू नहीं होगा.'